Úradný vestník L 072 , 14/03/2002 S. 0020 - 0022



PRÍLOHA Zmena a doplnenie Montrealského protokolu o látkach, ktoré poškodzujú ozónovú vrstvu Článok 1 Zmena a doplnenie A. článok 2 odsek 5 V článku 2 odsek 5 protokolu sa slová: "články 2A až 2E"nahrádzajú slovami:"články 2A až 2F". B. článok 2, odsek 8písmeno a) a odsek 11 V článku 2 ods. 8 písmeno a) a odsek 11 tohto protokolu sa slová:"články 2A až 2H"nahrádzajú slovami:"články 2A až 2I". C. článok 2F odsek 8 V článku 2F sa za odsek 7 protokolu vkladá tento odsek: "8. Každá zmluvná strana, ktorá vyrába jednu alebo viac týchto látok zabezpečí, že v dvanásťmesačnom období, začínajúc 1. januárom 2004 a v každom ďalšom dvanásťmesačnom období, jej vypočítaná úroveň výroby regulovaných látok v skupine I prílohy C nepresiahne v roku priemer: a) súčtu jej vypočítanej úrovne spotreby regulovaných látok v skupine I prílohy C v roku 1989a dva celé osem desatín percenta z jej vypočítanej úrovne spotreby regulovaných látok v skupine I prílohy A v roku 1989; a b) súčtu jej vypočítanej úrovne výroby regulovaných látok v skupine I prílohy C v roku 1989 a dva celé osem desatín percenta z jej vypočítanej úrovne výroby regulovaných látok v skupine I prílohy A v roku 1989. V záujme uspokojenia základných domácich potrieb zmluvných strán, ktoré konajú podľa odseku 1 článku 5 však jej vypočítaná úroveň výroby môže presiahnuť tento limit o pätnásť percent jej vypočítanú úroveň výroby regulovaných látok v skupine I prílohy C tak, ako je určené vyššie.". D. článok 2I Za článok 2H protokolu sa vkladá tento článok: "Článok 2I Brómchlórmetán Každá strana zabezpečí, že v dvanásťmesačnom období, začínajúcom 1. januára 2002 a v každom nasledujúcom dvanásťmesačnom období, jej vypočítaná úroveň spotreby a výroby regulovanej látky v skupine III prílohy C nepresiahne nulu. Tento odsek sa uplatní s výnimkou prípadu, keď sa strany rozhodnú povoliť úroveň výroby alebo spotreby, ktorá je nevyhnutná na uspokojenie použitia, ktoré je nimi odsúhlasené ako nevyhnutné.". E. článok 3 V článku 3 protokolu sa slová:"články2, 2A až 2H"nahrádzajú slovami:"články 2, 2A až 2I". F. článok 4 odseky 1 quin. a 1 sex. K článku 4 sa za odsek 1 qua vkladajú tieto odseky: "1 quin. Od 1. januára 2004 každá zmluvná strana zakáže dovoz regulovaných látok v skupine I prílohy C zo štátu, ktorý nie je stranou tohto protokolu. 1 sex. Do jedného roka od dátumu nadobudnutia platnosti tohto odseku každá zmluvná strana zakáže dovoz kontrolovanej látky v skupine III prílohy C zo všetkých štátov, ktoré nie sú zmluvnými stranami tohto protokolu.". G. článok 4 odseky 2 quin. a 2 sex. V článku 4 protokolu sa za odsek 2 qua. vkladajú tieto články: "2 quin. Po 1. januári 2004 každá zmluvná strana zakáže vývoz regulovaných látok v skupine I prílohy C do všetkých štátov, ktoré nie sú zmluvnými stranami tohto protokolu. 2 sex. Do jedného roka od dátumu nadobudnutia platnosti tohto odseku každá zmluvná strana zakáže vývoz kontrolovanej látky v skupine III prílohy C do všetkých štátov, ktoré nie sú zmluvnými stranami tohto protokolu.". H. článok 4 odsek 5 až 7 V článku 4 protokolu sa v odsekoch 5 až 7 slová:"prílohy A a B, skupina II prílohy C a príloha E"nahrádzajú slovami:"prílohy A, B, C a E". I. článok 4 odsek 8 V článku 4 odsek 8 protokolu sa slová:"články 2A až 2E, články 2G a 2H"nahrádzajú slovami:"články 2A až 2I". J. článok 5 odsek 4 V článku 5 odsek 4 protokolu sa slová:"články 2A až 2H"nahrádzajú slovami:"články 2A až 2I". K. článok 5 odseky 5 a 6 V článku 5 odseky 5 a 6 protokolu sa slová:"články 2A až 2E"nahrádzajú slovami:"články 2A až 2E a článok 2I.". L. článok 5 odsek 8 ter a) V článku 5 sa na koniec pododseku 8 ter a) protokolu pridáva táto veta: "Po 1. januári 2016 každá zmluvná strana konajúc podľa odseku 1 tohto článku musí spĺňať požiadavky regulačných opatrení ustanovených v článku 2F ods. 8 a za základ splnenia požiadaviek týchto regulačných opatrení sa použije priemer jej vypočítaných úrovní výroby spotreby v roku 2015;". M. článok 6 V článku 6 protokolu sa slová:"články 2A až 2H"nahrádzajú slovami:"články 2A až 2I". N. článok 7 odsek 2 V článku 7 odsek 2 protokolu sa slová:"prílohy B a C"nahrádzajú slovami:"príloha B a skupina I a II prílohy C". O. článok 7 odsek 3 V článku 7 odsek 5 protokolu sa za prvú vetu vkladá táto veta: "Každá zmluvná strana poskytuje sekretariátu štatistické údaje o ročnom množstve regulovanej látky uvedenej v prílohe E používanej na karanténne a predtransportné aplikácie.". P. článok 10 odsek 1 V článku 10 odsek 1 protokolu sa slová:"články 2A až 2E"nahrádzajú slovami:"články 2A až 2E a článok 2I". Q. článok 17 V článku 17 protokolu sa slová:"články 2A až 2H"nahrádzajú slovami:"články 2A až 2I". R. Príloha C Do prílohy C k protokolu sa vkladá táto skupina: "Skupina | Látka | Počet izomerov | Potenciál poškodzovania ozónu (ODP) | Skupina III | | | | CH2BrCl | brómchlórmetán | 1 | 0,12 | Skupina III | CH2BrCl | brómchlórmetán | 1 | 0,12" | Článok 2 Vzťah k zmenám a doplneniam z roku 1997 Žiadny štát ani organizácia pre regionálnu hospodársku integráciu nemôžu uložiť listinu o ratifikácii, prijatí, schválení alebo pristúpení k týmto zmenám a doplneniam, ak predtým alebo súčasne s nimi neuložili listinu k zmenám a doplneniam prijatým 17. septembra 1997 na deviatom zasadnutí zmluvných strán v Montreale. Článok 3 Nadobudnutie účinnosti 1. Tieto zmeny a doplnenia nadobúdajú účinnosť 1. januára 2001, ak najmenej 20 štátov alebo organizácií pre regionálnu hospodársku integráciu, ktoré sú zmluvnými stranami Montrealského protokolu o látkach, ktoré poškodzujú ozónovú vrstvu, uložia svoje listiny o ratifikácii, prijatí alebo schválení zmien a doplnení. Ak táto podmienka nie je splnená do uvedeného dátumu, zmeny a doplnenia nadobúdajú platnosť v 90. deň po splnení tejto podmienky. 2. Na účely odseku 1 sa takáto listina uložená organizáciou pre regionálnu hospodársku integráciu nepokladá za ďalšiu vo vzťahu k listinám uloženým členskými štátmi takejto organizácie. 3. Po nadobudnutí účinnosti týchto zmien a doplnení podľa odseku 1, tieto zmeny a doplnenia nadobúdajú účinnosť pre každú ďalšiu zmluvnú stranu protokolu v deväťdesiaty deň nasledujúci po uložení jej listiny o ratifikácii, prijatí alebo schválení. --------------------------------------------------